ICN วิ่งแรงเกือบ 6% นิวไฮในรอบกว่า 1 เดือน หลังกำไร Q1 โตกระฉูดกว่า 7 เท่าตัว
ICN วิ่งแรงเกือบ 6% นิวไฮในรอบกว่า 1 เดือน หลังกำไร Q1 โตกระฉูดกว่า 7 เท่าตัว โดย ณ เวลา 14.56 น. อยู่ที่ระดับ 2.58 บาท บวก 0.14 บาท หรือ 5.74% สูงสุดที่ 2.66 บาท ต่ำสุดที่ 2.54 บาท มูลค่าซื้อขายที่ 36.86 ล้านบาท
9 พ.ค. 2561

ผู้สื่อข่าวรายงานว่า บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN ณ เวลา 14.56 น. อยู่ที่ระดับ 2.58 บาท บวก 0.14 บาท หรือ 5.74% สูงสุดที่ 2.66 บาท ต่ำสุดที่ 2.54 บาท มูลค่าซื้อขายที่ 36.86 ล้านบาท ขณะที่ดัชนีตลาดหุ้นไทยโดยรวมลบ 0.17%

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบกว่า 1 เดือน นับตั้งแต่ราคาหุ้นอยู่ที่ระดับ 2.64 บาท เมื่อวันที่ 28 มี.ค.61
โดยราคาหุ้นปรับตัวเพิ่มขึ้นแรงหลังจากประกาศผลการดำเนินงานในไตรมาส 1/61 มีกำไรสุทธิเพิ่มขึ้นมาที่ 27.50 ล้านบาท จากปีก่อนมีกำไรสุทธิ 3.28 ล้านบาท หรือคิดเป็นการปรับตัวเพิ่มขึ้น 738.73%
ทั้งนี้ผลการดำเนินงานในไตรมาสดังกล่าวปรับตัวขึ้นเนื่องจากรับรู้รายได้จากโครงการหลักที่บริษัทรับมา เช่น โครงการ IP Access Network โครงการจ้างขยายความจุระบบสัญญาณ Backhaul ระหว่างส่วนกลางกับสถานีเคเบิลใต้น้ำ และโครงการ USO Moblie Network เป็นต้น